Euroopa Liidu Teataja L 297 , 15/11/2003 Lk 0015 - 0018



Komisjoni määrus (EÜ) nr 2011/2003, 14. november 2003, millega muudetakse I ja III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduinetes (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes, [1] viimati muudetud komisjoni määrusega (EÜ) nr 1873/2003, [2] eriti selle artikleid 6, 7 ja 8, ning arvestades järgmist: (1) Vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete puhul, mida kasutatakse ühenduses toiduloomadele manustamiseks ettenähtud veterinaarravimites. (2) Jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toidu tööstuslikule töötlemisele. (3) Loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk). (4) Jääkide kontrollimiseks vastavalt ühenduse õigusaktidele tuleks üldjuhul kehtestada jääkide piirnormid maksa või neeru sihtkoes. Maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes. (5) Munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees. (6) Alfatsüpermetriin ja metamisool tuleks lisada määruse (EMÜ) nr 2377/90 I lisasse. (7) Teadusuuringute lõpuleviimiseks tuleks foksiim lisada määruse (EMÜ) nr 2377/90 III lisasse. (8) Enne käesoleva määruse jõustumist tuleks kehtestada piisav tähtaeg, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt Euroopa Parlamendi ja nõukogu direktiivile 2001/82/EÜ. [3] (9) Käesoleva määrusega ettenähtud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I ja III lisa muudetakse vastavalt käesoleva määruse lisale. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolevat määrust kohaldatakse alates kuuekümnendast päevast pärast selle avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. november 2003 Komisjoni nimel komisjoni liige Erkki Liikanen [1] EÜT L 224, 18.8.1990, lk 1. [2] ELT L 275, 25.10.2003, lk 9. [3] EÜT L 311, 28.11.2001, lk 1. -------------------------------------------------- LISA A. Määruse (EMÜ) nr 2377/90 I lisa muudetakse järgmiselt. 2. Antiparasiitikumid 2.2 2.2. Ektoparasiitide vastased ained 2.2.3 2.2.3. Püretroidid "Farmakoloogiline toimeaine | Markerjääk | Loomaliik | Jääkide piirnormid | Sihtkude | Alfatsüpermetriin | Tsüpermetriin (isomeeride summa) | Veised, lambad | 20 μg/kg | Lihaskude | 200 μg/kg | Rasv | 20 μg/kg | Maks | 20 μg/kg | Neer | 20 μg/kg | Piim | "Farmakoloogiline toimeaine | Markerjääk | Loomaliik | Jääkide piirnormid | Sihtkude | Metamisool | 4-metüülaminoantipüriin | Veised | 100 μg/kg | Lihaskude | 100 μg/kg | Rasv | 100 μg/kg | Maks | 100 μg/kg | Neer | 50 μg/kg | Piim | Sead | 100 μg/kg | Lihaskude | 100 μg/kg | Nahk ja rasvkude | 100 μg/kg | Maks | 100 μg/kg | Neer | Equidae (hobuslased) | 100 μg/kg | Lihaskude | 100 μg/kg | Rasv | 100 μg/kg | Maks | 100 μg/kg | Neer" | B. Määruse (EMÜ) nr 2377/90 III lisa muudetakse järgmiselt. 2. Antiparasiitikumid 2.2 2.2. Ektoparasiitide vastased ained 2.2.4 2.2.4. Karbamaadid "Farmakoloogiline toimeaine | Markerjääk | Loomaliik | Jääkide piirnormid | Sihtkude | Foksiim | Foksiim | Kanad | 50 μg/kg | Lihaskude | 550 μg/kg | Nahk ja rasvkude | 25 μg/kg | Maks | 50 μg/kg | Neer | 60 μg/kg | Munad | --------------------------------------------------